
A gyógyszermarketing sajátosságai a pulmonológia területén

Kulcsszavak: gyógyszermarketing, asztma, COPD, Covid 19 járvány
A dolgozatom témája a gyógyszermarketing sajátosságainak vizsgálata a pulmonológia, azon belül az asztma és a COPD területén. A két említett betegség kiemelését a világszerte egyre növekvő esetszám indokolja: A COPD a 3.-ik leggyakoribb halálozási ok a világon, hazánkban pedig mintegy félmillió COPD-s beteg él.
A kutatásom célja, hogy felmérjem, milyen tendenciák vannak jelenleg, a Covid 19 járvány óta az asztma, COPD megbetegedések területén, továbbá vizsgálom, hogy milyen felelőssége van a gyógyszergyártóknak és az orvosoknak az edukációt és a prevenciót illetően. Mindezek mellett választ szeretnék kapni arra, hogy az egyes érintettek hogyan tudnak hozzájárulni a jobb egészségügyi ellátáshoz.
A szakirodalmi áttekintést, valamint a piaci környezet vizsgálatát követően két fázisú primer kutatás végeztem. Az első részben egy kvalitatív, szakértői mélyinterjút készítettem pulmonológus orvosokkal hólabda mintavétel alkalmazásával. A kutatás során a szakorvosok betegekkel valamint a gyógyszergyártók tevékenységével kapcsolatos tapasztalatait mértem fel. A szakértői vélemények alapján határoztam meg primer kutatásom második szakaszának kérdéseit. Ebben a fázisban kérdőíves felmérés keretében asztmában és a COPD-ben szenvedő betegek tapasztalatait vizsgáltam. Az elvégzett elemzések eredményeként javaslatokat kívánok megfogalmazni, hogy az egyes érintettek szerepvállalása hogyan alakítható a hatékonyabb terápia és kommunikáció érdekében.



